**Despre mitul iubirii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frumoasă ești, ca sunetul de valuri

ce-și caută în maluri așternut,

lipsind total la ale mării baluri

ce din adâncuri și-au cules tribut.

Frumoasa ești, ca vântul ce străbate

poteci între amurg și răsărit

spre a-ți aduce-n visuri nestemate

drept taxă la al nopții podărit.

Frumoasă ești, ca luna printre stele

ce rătăceste într-un tainic dor,

trăindu-și în secret prea cruda jele

de-a ține-n piept al Soarelui amor.

Frumoasă ești, ca visul de mărire

ce omul l-a furat de prin Olimp,

când a pierdut Etern și Nemurire

spre a simți al dragostei zăstimp.

Frumoasă ești, ca viața ce răsare

dintr-un amor și doi îndrăgostiți,

doi marinari în barca de salvare

când lumea se va pierde în arginți.

Frumoasă ești, ca tot ce mi se-ntamplă

când te privesc la întruniri de sfinți

și mă străfulge, colo, lângă tâmplă

un gând născut de tainice dorinți:

Să-ți spun că ești, așa…, frumoasă-n toate

Acum și peste-un veac de Infinit,

că viața fără tine nu se poate

-------------------------------------

Pot eu trai fără să am un mit?